A Montana állambeli Red Lodge egy nagyon összetartó közösség.
Mindenki ismer mindenkit.
ÜDVÖZÖLJÜK RED LODGE-BAN
Ez a gyilkosság mindenkit foglalkoztatott.
Mindenkinek megvoltak a saját elméletei arról, hogy pontosan mi történt, és miért.
AZ EGYESÜLT ÁLLAMOKBAN ÉVENTE TÖBB MINT 14 000 EMBERT ÖLNEK MEG
A GYILKOSSÁGOK TÖBB MINT 50%-ÁT EGY BARÁT VAGY EGY SZOMSZÉD KÖVETI EL
Emlékszem az első tárgyalásra.
Mindenki más szemmel nézett rám, mintha…
Mintha szörnyeteg lennék.
EZ A 2064919-OS ELÍTÉLT TÖRTÉNETE
Próbáltam elmondani, hogy nem akartam, hogy ilyesmi történjen.
Nem vagyok hidegvérű gyilkos.
Semmilyen formában vagy módon
nem állt szándékomban, hogy ártsak a legjobb barátomnak. Soha.
A NETFLIX SOROZATA
BARÁTI TŰZ
CROSSROADS FEGYHÁZ, SHELBY, MONTANA
- Kezdhetjük? - Kezdhetjük.
Rendben.
Thomas Schiffernsnek hívnak.
Harminchét éves vagyok.
Jelenleg a Montana állambeli Shelbyben ülök börtönben
a legjobb barátom halála miatt.
2018. FEBRUÁR 19-ÉN THOMAS „TJ” SCHIFFERNS
AGYONLŐTTE JIMMY MCGREGORT
A Kalifornia állambeli Kern megyében születtem 1984-ben.
A szüleim négyéves koromban elváltak.
Apám újraházasodott, így mostohaanyám lett.
Innentől sokkal keményebbé vált számomra az élet.
A mostohaanyám egyáltalán nem kedvelt.
Sokat voltam a szobámba zárva.
Nem engedtek ki, nem játszhattam.
Nem igazán csinálhattam semmit
azon kívül, hogy iskolába jártam.
És ez végig így ment a gyerekkorom során.
TJ 15 ÉVES KORÁBAN A CSALÁDJÁVAL A MONTANA ÁLLAMBELI RED LODGE-BA KÖLTÖZÖTT
Itt fordult igazán rosszra a helyzet.
Rajtakaptak, ahogy cigizek a testvérem emeleti szobájában.
A mostohaanyám nagyon berágott, ezért aztán aznap este
lényegében kidobtak otthonról, és azt mondták, vissza se menjek.
A 16 ÉS 19 ÉVES KORA KÖZT TJ KISSTÍLŰ BŰNÖZŐVÉ VÁLT
2004-BEN ELÍTÉLTÉK BETÖRÉSÉRT ÉS A LOPÁSÉRT,
ÉS A KÖVETKEZŐ TÍZ ÉV SORÁN KI-BE JÁRKÁLT A BÖRTÖNBŐL
TJ-T 2014-BEN SZABADON ENGEDTÉK, DE NEHEZEN TALÁLT MUNKÁT RED LODGE-BAN
RED LODGE KÁVÉZÓ
Red Lodge egy síparadicsom.
A PÁLYÁK ÁLLAPOTA
Rengeteg ott a gazdag ember.
Ha egyszer szemet szúrsz a zsaruknak,
életed végéig a sarkadban lesznek.
RED LODGE-I RENDŐRKAPITÁNYSÁG
A múltam miatt, és amiért elítélt bűnöző vagyok,
senki nem akart alkalmazni.
TJ EKKOR KEZDETT KAPCSOLATBA SHILÓVAL
Fantasztikus lány volt.
Megértette, min mentem keresztül, és nem ítélt el ezért.
Jó érzés volt, hogy végre egyszer az életben
nem ítélnek el a múltam miatt.
TJ ÉS SHILO EGY ÉVEN BELÜL ÖSSZEKÖLTÖZÖTT,
ÉS TJ ALKALMI MUNKÁT TALÁLT EGY BARKÁCSBOLTBAN
Láncfűrészeket javítottam. Rengeteg fát vágtam.
Sokat hegesztettem nekik.
És ott ismertem meg Jimet.
Ő egy apró, törékeny, fehér szakállú fickó volt.
Folyton pipázott, mindig nála volt a pipája,
és a kályha mellett ücsörgött.
Én meg csak ültem ott, és hallgattam, ahogy mesélt.
Arról, hogyan gazdálkodott.
NEM SOKKAL AZUTÁN, HOGY ÖSSZEBARÁTKOZTAK, TJ MEGTUDTA, HOGY JIMMY EGYEDÜL LAKOTT
EGY KUNYHÓBAN
Red Lodge-ban gyakran megy fagypont alá a hőmérséklet.
Jim kunyhójában nem volt sem fűtés, sem pedig víz.
Nem volt hová mennie a hidegben.
Ezért Shilóval úgy döntöttünk, meghívjuk őt az otthonunkba.
2018 JANUÁRJÁBAN JIMMY BEKÖLTÖZÖTT TJ OTTHONÁBA
Jimmel elválaszthatatlanok lettünk.
Jim mindenhova velem tartott. És én is mindenhova elkísértem.
Sokat jártunk el lövöldözni.
Gyakran jártunk horgászni. Mindenfélét csináltunk.
Imádott a szabadban lenni.
Minden szuper volt, egészen addig a szörnyű napig.
2018. FEBRUÁR 19-ÉN TJ ÉS JIMMY AZT TERVEZTE,
HOGY HORGÁSZNI MENNEK
Átlagos nap volt.
Megállunk a boltnál, és vettünk pár sört.
Elhagytuk a várost.
Folytattuk az utunkat, és azt hiszem, egy Bear Tract nevű helyre mentünk.
Ott megálltunk.
Kiszálltam a kocsiból.
Valami ilyesmit mondtam: „Itt be van fagyva a patak.
Nem akarok itt horgászni.”
Aztán Jim is kiszállt, és nála volt a .357-ese.
Azt tettük, amit szerettünk. Lövöldöztünk. Elkezdtünk fákra lövöldözni.
Megpróbálta megforgatni a kezében.
Mondtam, hogy úgy néz ki, mint Billy, a Kölyök.
„Úgy nézel ki, mint Billy, a Kölyök.”
Nem igazán sikerült neki. Csak próbálkozott.
Próbálta utánozni a mozdulatokat. Oltári volt.
Addigra már végigittuk a napot,
és elég jól éreztük magunkat.
Elkértem tőle a fegyvert, mert ki akartam próbálni,
hogy nekem is megy-e, amit ő csinált.
Hát átadta nekem, és emlékszem, hogy ekkorra két töltény maradt a tárban.
Megpróbáltam megforgatni, és úgy tenni, mintha cowboy lennék,
mint Billy, a Kölyök, hogy hátha nekem is megy.
És emlékszem, hogy előrefelé forgattam, és elsült.
Láttam, ahogy Jim összeesik.
És ekkor én csak…
Azt hiszem, akkor fel sem fogtam, hogy mi történt,
mert nem számítottam rá, hogy elsül a fegyver.
Emlékszem hogy, odamentem Jimhez, és megfogtam a lábát, hogy…
Azt mondtam: „Jim, kelj fel, ne hülyülj, ne szórakozz,” és…
megéreztem, milyen ernyedt a lába, és tudtam, hogy baj van.
És…
ekkor megláttam a vért a hóban.
Akkor úgy éreztem, mintha kitépték volna a lelkemet.
Mert tudtam, hogy Jim nincs többé.
AZ ESETET KÖVETŐEN 72 ÓRÁN BELÜL LETARTÓZTATTÁK TJ-T,
ÉS MEGVÁDOLTÁK JIMMY MEGGYILKOLÁSÁVAL
Számtalanszor elmondtam nekik, hogy aznap baleset történt.
Ők úgy akarták beállítani, mintha letérdeltettem volna Jimet,
fegyvert nyomtam volna a tarkójához, és lelőttem volna.
Nem fogok hazudni a történtekről.
Én nem vagyok… Nem vagyok hidegvérű gyilkos.
Nem akartam, hogy ilyesmi történjen.
Próbáltam elmondani, hogy nem akartam bántani Jimet.
Hogy baleset volt.
Sokat gondolok Jimre.
Ő volt az egyetlen barátom.
HOGY ELKERÜLJE A HALÁLBÜNTETÉST,
TJ VÁDALKUT KÖTÖTT AZ ÜGYÉSZEKKEL
BŰNÖSNEK KELLETT VALLANIA MAGÁT, AMIÉRT ÉLETFOGYTIGLANRA ÍTÉLTÉK,
MELYBŐL MINIMUM 30 ÉVET LE KELL TÖLTENIE
ISTEN HOZOTT
Amikor Jimmyt holtan találták, teljesen összeomlottam.
Megszakadt a szívem.
És az a tény, hogy egy ilyen gyengéd lélek életét
ilyen erőszakos módon vették el,
az… még fájóbbá tette az egészet.
John Price vagyok,
és Jimmy McGregor az egyik legjobb barátom volt.
Amikor egy ilyen koponyán dolgozom, az Jimmyt juttatja eszembe.
Tudom, hogy most lenéz rám, és látja, hogy segítek megőrizni
egy vadász emlékeit egy életen át.
Mivel ez egy ilyen kisvárosban történt, rengeteg pletyka kapott szárnyra.
Sokan még mindig ezen agyalnak.
Próbálnak indítékot találni.
A ilyesmi nem szokványos Red Lodge-ban.
Jimmy kedves és szelíd lélek volt.
Folyton mosolygott, mindig kézfogással üdvözölt.
Érdeklődött a család iránt, megkérdezte hogy vagy.
Jimmynek nagyon kevés pénze volt.
Szinte egy garasa sem volt.
Egyik délután beszélgettünk, és elmondta, hogy egy helyi nő segít neki
társadalombiztosítási kérelmet benyújtani.
Megtudta, hogy az elején kap egy egyösszegű kifizetést,
aztán pedig havi járandóságot.
Nagyon örültünk, hogy végre eljutott odáig,
hogy volt állandó jövedelme, és képes volt önállóan eltartani magát.
Red Lodge egy nagyon kicsi város.
Szóval nem tartott sokáig, mire híre ment,
hogy Jimmynek végre lesz társadalombiztosítása.
TJ AKKORTÁJT BARÁTKOZOTT ÖSSZE JIMMYVEL, AMIKOR Ő HOZZÁJUTOTT EHHEZ A PÉNZHEZ
TJ nagyon nyíltan tudatta Jimmyvel,
hogy ennyire szereti, meg ilyesmi.
Mintha előre eltervezte volna, hogy jó viszont alakít ki vele.
Megtudtam, hogy Jimmy beköltözött TJ-hez, és a feleségéhez, Shilóhoz.
Ez mindenkit nagyon aggasztott
Jimmel elválaszthatatlanok lettünk.
Jim mindenhova velem tartott. És én is mindenhova elkísértem.
Sokat gondolok Jimre,
mert ő volt az egyetlen barátom.
Szinte bármit megtettem volna érte.
Ez mind hazugság.
Csak kitalálta, hogy Jimmyvel legjobb barátok voltak,
ez távol állt a valóságtól.
TJ-t érdekkapcsolat fűzte Jimmyhez.
TJ azért csinálta ezt az egészet, hogy hasznot húzzon Jimből.
HÁROM HÉTTEL A GYILKOSSÁG ELŐTT JIMMY 3000 DOLLÁRT KÖLTÖTT
EGY ÚJ KISTEHERAUTÓRA
Megtudtam, hogy Jimmy vett egy kisteherautót.
Ez aggasztó volt, mert Jimmy nem vezetett.
Szóval nem volt szüksége kisteherautóra.
Úgy érzem, hogy TJ kihasználta,
mert kellett neki egy jármű, és vele vetette meg.
Szerintem TJ ezt kizárólag a pénz miatt tette.
Tudta, hogy Jimmynek volt pénze, és a megölésével
juthatott hozzá leggyorsabban az egészhez.
ÉTKEZDE AZ IDÉNYBEN ZÁRVA
A GYILKOSSÁG UTÁN TJ NEM JELENTETTE JIMMY HALÁLÁT A RENDŐRSÉGNEK
JIMMY KISTEHERAUTÓJÁRA KÉT NAPPAL KÉSŐBB, EGY FÉLREESŐ KEMPINGEZŐHELYEN TALÁLTAK RÁ
ELHAGYATVA
CARBON MEGYEI SERIFFHIVATAL
Josh McQuillan vagyok,
a Carbon megyei seriff, a montanai Red Lodge-ban.
Most Red Lodge-tól délre tartunk.
Erről a területről érkezett a bejelentés,
mely szerint megtalálták Jimmy kisteherautóját.
Nagyon szokatlan volt, hogy itt találtunk rá Jimmy járművére.
Ezt a területet nyáron gyakran látogatják a táborozók,
de a téli időszakban nem.
Akkoriban itt 30-45 centi mély volt a hó.
És az emberek nem jönnek ide, ha ekkora a hó.
Ahogy közelítettünk a helyszínhez, megláttuk a járművet,
majd vérre lettünk figyelmesek a hóban.
És vonszolás nyomaira, amik egy lejtőhöz vezettek,
ami a Rock patakig húzódik.
RENDŐRSÉGI FELVÉTELEK
Ott megláttuk Jimmy testét, ahogy hóval borítva a hátán fekszik,
és egyértelmű volt, hogy félig levonszolták a lejtőn.
Tisztán látszott, hogy egy lőtt seb van a fején.
Ez a hely nem látszik az útról. Szóval ha nem lett volna ez a füles,
és csak úgy idejöttünk volna,
valószínűleg nem találunk rá tavaszig,
amikor ez népszerűbb területté válik az emberek körében.
Nyilvánvaló volt, hogy bárki is tette ezt Jimmyvel,
megpróbálta elrejteni a testét, és nem szándékozott segíteni rajta.
A NYOMOZÁS MEGKEZDÉSÉT KÖVETŐEN KIS IDŐN BELÜL
TJ VÁLT AZ ELSŐ SZÁMÚ GYANÚSÍTOTTÁ
GYILKOSSÁG GYANÚJÁVAL LETARTÓZTATTÁK, ÉS A NYOMOZÓK KIKÉRDEZTÉK
RENDŐRSÉGI FELVÉTEL
Mit követtem el?
Játszadozott.
Én nem… Mit követtem el?
Megölt valakit.
Nem, a picsába…
Töketlen vagyok a gyilkossághoz. Ez most komoly?
Halálosan komoly.
BÁR TJ ELEINTE AZT ÁLLÍTOTTA, HOGY SEMMIT SEM TUD JIMMY HALÁLÁRÓL,
VÉGÜL BEISMERTE, HOGY Ő ADTA LE A GYILKOS LÖVÉST
Baleset volt. Ennek nem így kellett volna lennie.
Amint hátrahúztam a kakast, elsült a fegyver.
Láttam, ahogy Jimmy összeesik.
És megijedtem.
THOMAS „TJ” SCHIFFERNST 2018. FEBRUÁR 22-ÉN
SZÁNDÉKOS EMBERÖLÉSSEL VÁDOLTÁK MEG
Nem tudom, valójában mi történt aznap.
Csak TJ és Jimmy tudhatják.
És nem akarok elméleteket gyártani.
Tudom, hogy sok időt töltöttek együtt,
ittak és fegyverekkel szórakoztak, ami nem jó párosítás.
Suzanne Russell vagyok, TJ anyósa.
Miért ölte volna meg TJ Jimmyt?
Szerette őt.
Folyton azt mondogatta: „Szeretem Jimmyt.” Jimmy a legjobb barátja volt.
Úgy egy héttel a történtek előtt meglátogattam őket.
Mindenki vidám volt, nevetgélt, nem volt köztük feszültség.
A RENDŐRSÉG SZERINT A TÉNY, HOGY TJ NEM JELENTETTE JIMMY HALÁLÁT
ARRÓL ÁRULKODOTT, HOGY SZÁNDÉKOSAN GYILKOLTA MEG
Normális esetben valószínűleg mindenki tárcsázta volna a 911-et,
ha véletlenül lelőtt valakit.
De TJ halálra volt rémülve.
Senki sem kedvelte őt Red Lodge-ban.
Így még ha ez baleset is volt, szerintem senki nem hinne neki.
Azt hiszem, ijedtében elmenekült, mert nem volt megfelelő állapotban.
Megértem, hogy miért tett így. Nem akarom mentegetni,
de megértem, hogy miért tette ezt.
TJ fiatalon sok mindennek volt kitéve.
Nem akarok belemenni a magánéletébe,
de többféleképp is bántalmazták őt.
Kemény élete volt.
ISKOLABUSZ
1-ES SZÁMÚ RED LODGE-I TANKERÜLET
Érző szíve van, sír a filmeken. Gyengéd és kedves.
MONTANAI ÉDESSÉGBOLT
Ha tárgyalásra került volna a sor, nem lett volna esélye,
mert ez egy kis közösség, és ő volt a helyi rosszfiú.
TJ senkit sem érdekelt.
KÁVÉZÓ
Jimmyt viszont mindenki szerette.
És TJ-t egyszerűen szörnyetegnek tartották.
MIUTÁN TJ-T LETARTÓZTATTÁK, A SUSAN LÁNYÁVAL,
SHILÓVAL ÁPOLT KAPCSOLATA MEGROMLOTT
Az itt élők tudják, hogy TJ anyósa vagyok, és tartom vele a kapcsolatot.
És azt kérdik: „Te még beszélsz vele? Miért?”
Mire én: „Miért ne beszélnék vele?”
Mégis kihez fordulhatna? Most egyedül én vagyok neki.
Dave Beuscher vagyok.
Egy barkácsbolt tulajdonosa vagyok a Montana állambeli Red Lodge-ban.
Sok olyan ember dolgozott nekem,
akinek nem volt semmije.
Néha felbukkannak itt olyanok, akik éhesek, és alkalmi munka kell nekik.
TJ-nek munkára volt szüksége, de sehol sem talált.
Eleinte elég jól alakult a dolog.
Mivel TJ nekem dolgozott,
megengedtem, hogy a feleségével, Shilóval
beköltözzenek az egyik házamba, ami úgy 10 kilométerre van, arra.
Elnéztem nekik,
hogy néha nem tudták fizetni a lakbért.
Jim itt élt a környéken, pár háztömbnyire innen.
Nagyon kedves fickó volt.
Sokan lógtak itt nálam.
TJ és Jim itt találkoztak,
és mondhatni barátok lettek.
De egy másik ember itt, a boltban
azt mondta, ez olyan, mint gyufát tartani a benzin mellett.
Azt hiszem, kevesebbre tartotta nálam TJ-t.
A GYILKOSSÁGI NYOMOZÁS SORÁN
A RENDŐRSÉG MEGTUDTA, HOGY JIMMY 8000 DOLLÁRT TARTOTT
EGY TJ OTTHONÁBAN TALÁLHATÓ SZÉFBEN
A NYOMOZÁS SORÁN KIDERÜLT, HOGY A SZÉFET KINYITOTTÁK ÉS KIÜRÍTETTÉK
A RENDŐRSÉG 1500 DOLLÁRNYI KÉSZPÉNZT TALÁLT
TJ TULAJDONAI KÖZT EGY BARÁTJA HÁZÁBAN
Shilóval gyakorlatilag házasoknak számítottunk,
mivel olyan hosszú ideig éltünk együtt.
Folyton láttam ezeket az ékszerreklámokat, vagy miket,
és mindig is rendes jegygyűrűt akartam adni Silónak.
Ezért megkértem a barkácsbolt tulaját, Dave-et, akinél dolgoztam,
hogy adjon kölcsön, hogy vehessek neki egy gyűrűt,
és Dave végül adott is rá pénzt.
Pontosan nem emlékszem, mennyit, talán pár ezret.
Ez pár nappal a történtek előtt volt.
Ez őrület!
Sosem adtam neki kölcsön kétezer dollárt.
Nem tudok ilyesmiről.
Pár nappal a bűntény előtt biztosan nem.
TJ sosem jött oda hozzám egy könnyfakasztó történettel,
és mondta, hogy: „Venni akarok Shilónak egy szép ékszert, egy gyűrűt.”
Sosem mondott ilyet.
Nem történt ilyen. Nem adtam kölcsön neki 2000 dollárt.
És egek, soha nem is adtam volna neki.
Elég jól ismertem ahhoz, hogy tudjam, nem adhatok neki kölcsön,
függetlenül attól, hogy gyűrűre kellett volna-e a pénz.
CARBON MEGYEI TÖRVÉNYSZÉK IGAZSÁGOT SZOLGÁLTATUNK
SERIFF
BÁR BEISMERTE, HOGY LELŐTTE JIMMYT,
TJ KÖVETKEZETESEN AZT ÁLLÍTOTTA, HOGY VÉLETLENÜL SÜTÖTTE EL A FEGYVERT
Emlékszem, hogy előrefelé forgattam, és a hüvelykujjam megakadt a kakasban.
És amikor a fegyver visszafordult,
ösztönösen lefelé nyomtam az ujjam, és ekkor sült el a fegyver.
Nagyon hangos volt, és megijedtem.
Láttam, ahogy Jim összeesik.
És ekkor én csak… Nem…
Azt hiszem, akkor fel sem fogtam, hogy mi történt,
mert nem számítottam rá, hogy elsül a fegyver.
Gyilkosságot követtem el? Ez így igaz. Megöltem valakit.
Szándékos emberölést követtem el, szánt szándékkal megöltem valakit,
kiterveltem, hogy megölöm a legjobb barátom? Dehogy!
MCQUILLAN SERIFF
Amit TJ mondott, az lényegében nonszensz.
Nem tudom, miért nem ismeri be,
valójában mi történt aznap.
BIZONYÍTÉK TULAJDONOS: JAMES EDWARD MCGREGOR
Ez itt a gyilkos fegyver.
Ahogy látják, ez egy .357-es.
Egy King Cobra revolver.
Ez egy elég nehéz fegyver.
És TJ azt állítja, hogy miközben forgatta,
véletlenül hátrahúzta ezt.
És láthatják, hogy nagy erő kell ennek a hátrahúzásához.
Abszolút nem könnyű ezt megtenni.
És közben a ravaszt is meg kell húzni.
Most, hogy ezt csinálom, látszik, hogy ezt nem lehet véletlenül megtenni.
Csak szándékosan.
És Jimmy véletlenül épp előtte állt.
A boncolás során készült képen
jól kivehető a golyó röppályája, ami teljesen egyenes.
A fegyver egy magasságban volt a fejével,
és a bemeneti és a kimeneti nyílás is egy szintben volt.
Szóval nem hiszek TJ-nek, és szerintem
gyakorlatilag lehetetlenséget állít.
A MONTANAI SERIFFEK TÁMOGATJÁK A 2. MÓDOSÍTÁSBAN FOGLALT JOGOKAT
A LETARTÓZTATÁSÁT KÖVETŐEN TJ MÉG TÖBB MINT EGY ÉVEN ÁT
RAGASZKODOTT AZ ÁRTATLANSÁGÁHOZ
NYOLC HÉTTEL A TERVEZETT ÍTÉLETHIRDETÉS ELŐTT
BELEEGYEZETT, HOGY VÁDALKUT KÖSSÖN
TÁRGYALÓTEREM
CARBON MEGYEI ÜGYÉSZ
Kezdetektől fogva biztos lábakon állt az ügy.
És készen álltunk a tárgyalásra,
amikor megtudtuk, hogy kész bűnösnek vallani magát.
TÁRGYALÓTEREM
Mit tenne az,
aki véletlenül fejbe lőtte a barátját?
Kihívja a rendőrséget vagy a mentőket?
Vagy elveszi az illető pénzét?
Levonszolja a testét a patakhoz, ahol nehezebb megtalálni?
Semmi olyat nem tett, ami arra utalt volna,
hogy aggódott a barátjáért.
MONTANA ÁLLAM NAGYPECSÉTJE
Alex Nixon vagyok,
a Carbon megyei Red Lodge ügyésze.
Elég nehéz ezt nem gyilkosságként értelmezni,
és szinte biztosak voltunk benne, hogy elítélik.
Első kézből származó beismerő vallomásunk volt arról,
hogy mi történt aznap.
A NIXON ÁLTAL FELÉPÍTETT ÜGY ALAPJÁT
TJ EGYIK LEGRÉGEBBI BARÁTJA KRISTEN ALÁÍRT VALLOMÁSA KÉPEZTE
VALLOMÁSÁBAN ARRÓL SZÁMOL BE, HOGY TJ BEVALLOTTA NEKI JIMMY KIVÉGZÉSÉT
TJ azt mondta Kristennek, hogy azért ölte meg a férfit,
mert hajléktalan volt, és tiszteletlen.
ÍGY SZÓLT: „ELBASZTAM. MEGÖLTEM VALAKIT”
A nő szerint az életéért könyörgött.
A FÉRFI FEJÉHEZ EMELTE A FEGYVERT, AKI AZ ÉLETÉÉRT KÖNYÖRGÖTT
TJ AZT MONDTA, KIUGROTT A FÉRFI SZEME
Állítása szerint TJ elmesélte neki, hogy elvonszolta a testet,
hogy nehezebben találjanak rá.
Ez nagy dolog volt, mert ez nem egy olyan személy leírása,
aki sajnálatot és együttérzést tanúsított,
amiért megölte az úgynevezett legjobb barátját.
Hanem olyasvalakié, aki dühös, és áldozatnak érzi magát,
amiért nem tisztelték.
Amiért nem értékelték kellőképpen.
Az ott elhangzottak
egy brutális, hidegvérű gyilkosság képét festették le.
Közel sem egy véletlenül elkövetett gyilkosságét.
Szörnyetegnek állítottak be.
Ők úgy akarták beállítani, mintha letérdeltettem volna Jimet,
fegyvert nyomtam volna a tarkójához, és lelőttem volna,
aminek köze sincs a valósághoz.
Ezt hallgatva úgy tűnik, hogy TJ
azt állítja, hogy a nyomozók találták ki, hogy letérdeltette Jimmyt,
pedig ez a történet tőle származik.
Ő mesélte ezt Kristennek.
Nem tudom, hogy TJ végül is pontosan miért ölte meg Jimmyt.
A legfontosabb az volt, hogy egyértelműen bebizonyosodott,
hogy ő tette.
Itt minden azon múlott, hogy kinek akarunk hinni.
Tj azt akarja elhitetni az emberekkel, hogy ő nem gyilkos,
csak egy rohadt pocsék barát.
NÉGY HÓNAPPAL AZ ELSŐ INTERJÚJA UTÁN
TJ BELEEGYEZETT, HOGY TOVÁBBI KÉRDÉSEKRE VÁLASZOLJON
Nem tudom, mivel… Már nem tudom, mivel védekezzem.
Nem tudom, mivel győzhetném meg az embereket.
Ha hallgatok, mindent tagadok és hazudok, ma valószínűleg nem ülnék itt.
Igen, nem szaladtam egyből a rendőrökhöz. Teljesen beparáztam.
Épp akkor öltem meg valakit.
Képzeljék magukat a helyembe arra a 30 másodpercre! Két másodpercre.
Több ember élete is megváltozott a másodperc törtrésze alatt.
Megértem, hogy sokan nem bíznak bennem,
vagy nem hisznek nekem.
Tényleg megértem.
És ezen nem tudok változtatni.
Sehogy sem tudok ezen változtatni. Tudják?
Ez itt a gyilkos fegyver.
És TJ azt állítja, hogy miközben forgatta,
véletlenül hátrahúzta ezt.
Ehhez nagy erő kell, és a ravaszt is meg kell húzni.
Ezt nem lehet véletlenül megtenni. Csak szándékosan.
Ugyan már!
Ugyan!
Azt mondja: „nagy erő kell hozzá.” Nem kell hozzá nagy erő.
Több százszor elsütöttem azt a fegyvert.
Pontosan ugyanazt a fegyvert.
Jimmyvel folyton lövöldöztünk.
Elég meggyőző volt, amikor a seriff
megmutatta, milyen nehéz meghúzni a ravaszt.
Igen, képzelem.
Képzelem, milyen jól adta elő magát, hogy próbálja…
Hogy úgy tűnjön, nehezebb, mint valójában.
De egyáltalán nem olyan nehéz.
Úgy próbálja beállítani, hogy…
„Ez biztos, hogy így volt,
és ez csak így történhetett.”
Ez hazugság. Hazudik.
Nem érdekel, mit gondolnak mások.
Én ott voltam, és tudom, mi történt.
Soha nem akartam senkit szándékosan bántani.
Ez mindig így volt, és így is marad. Nem vagyok olyan.
Tehát mindenki, aki mást mond, az téved?
Rohadtul tévednek. Mind hazudnak.
Szívesen az arcukba mondanám, hogy: „Hazudsz.”
Mi vesztenivalóm van? Életfogytiglant kaptam.
Megöltem egy embert. Ráadásul a legjobb barátomat.
És sajnálom. Nagyon sajnálom.
Nincs rá szó, hogy mennyire sajnálom a történteket.
A feliratot fordította: Tóth Norbert